होटल च इन्ने लोक हे। सब अपने कम्में धंदें दे चक्करें च हे। दुनियां फिरदी जा करदी ऐ। कुतै बेह्‌ल नेई ऐ। फी ए सिगी के होआ करदा ऐ। मिगी गै की फजूल गुंझल व्यापा करदे नैं ते मैं घटोए दा, बज्झे दा बददा जा करना। के चाह्‌न्ना अपने आप कोला, जां के चाहिदा। ठीक किश समझ नीं औंदी। मैं अपनी दौनें बक्खियें दे शीशे खोल्ली ओड़े। हवा कुसा हद्‌द तक्करा ठंडी ते बिच्चैं निकलने आली ही ते सैह्‌बन चंगी लग्गी नुहाड़ी ठंड। हवा दे फनाके कोला चानचक्क पता लग्गा जे गड्डी रिंग रोड उप्परा चली जा करदी ऐ। मैं आक्खेआ जे गड्डी गी चलांदे चलो ते घर अपना बिच्च गै छुड़कन दित्ता। चलदे-चलदे गड्डी राजघाट पर आई पुज्जी ते मैं तसी रूकोआया ते मैं गांधी जी दी समाधि पर उतरी गया।